છેલ્લા થોડા સમયથી શાળા સંચાલકો અને વાલીઓ વચ્ચે ફી નો વિવાદ ખુબ જ ચગ્યો છે. શાળા દ્વારા લેવાતી તોતીંગ ફીના કારણે વાલીઓ પણ પરેશાન છે. શાળા સંચાલકો વિદ્યાર્થીને અપાતી સગવડતા વિશે વાત કરીને ફી ને યોગ્ય ઠરાવવાનો પ્રયત્ન કરે છે. તો સામા પક્ષે મોંઘવારીમાં સંતાનોની મોટી ફી વાલીઓને પરેશાન કરી રહી છે. ખાનગી શાળાની સંખ્યા જેમ જેમ વધતી ગઇ તેમ તેમ ફીનો પ્રશ્ર્ન પણ વધુને વધુ ગુચવાતો ગયો અને સરકારી શાળાઓ કે જ્યાં વિદ્યાર્થીઓની સંખ્યા ધરી રહી છે. પોતાની કેપેસીટી ન હોય તો પણ વાલીઓ સરકારી શાળામાં મુકવાને બદલે ખાનગી શાળામાં મુકવા લાગ્યા છે. આવા સમયે એક એવી શાળા કે જ્યાં વિદ્યાર્થીઓને અનેક પ્રવૃતિ કરાવવામાં આવે છે તેમજ આધુનિક સુવિધા સાથે વિદ્યાર્થીઓને વૃક્ષારોપણ, સ્વનિર્ભર, વ્યસનમુકિત, સ્વાસ્થ્ય જાગૃતિના પણ અનેક પાઠ ભણાવવામાં આવે છે. આ શાળા છે શ્રી વિનોબા ભાવે પ્રા.શાળા નં.93.